ફિલ્મ ‘સ્ત્રી’ની વાર્તા ચંદેરી શહેરની છે જ્યાં લગભગ દરેક ઘરની બહાર લખેલું રહે છે કે, ‘ઓ સ્ત્રી કલ આના.’ આ શહેરમાં દર વર્ષે ચાર દિવસ દેવીની પૂજાનો મહાપર્વ થાય છે અને આ ચાર દિવસમાં અહીં એક સ્ત્રીનું ભૂત આવે છે જે શહેરનાં પુરૂષોને ઉઠાવીને લઇ જાય છે અને ફક્ત તેમના કપડા જ બચેલા છોડે છે. આ કારણે આ ચાર દિવસ અહીનો દરેક પુરૂષ ઘરની બહાર નીકળતા ડરે છે. આ શહેરમાં વિક્કી (રાજકુમાર રાવ) જે એક દરજી છે. વિક્કી તેના કામમાં એટલો પાવરધો છે કે તે મહિલાઓને જોઇને જ તેમનું માપ લઇ લે છે અને તેને ચંદેરીનો મનીષ મલ્હોત્રા કહેવામાં આવે છે. આ વિક્કીને એક એવી છોકરી મળે છે જે ફક્ત આ પૂજાનાં દિવસોમાં આ ગામમાં આવે છે. હવે આ ગામમાંથી આ સ્ત્રીનો પડછાયો હટે છે કે નહી એ જોવા માટે તમારે ફિલ્મ જોવી પડશે.